Budaörsmed
Karácsonyi menü cukorbetegeknek
2017. december 12. - Budaörsmed
Közeledik a karácsony, és bizony sok cukorbetegnek és családjának gondot okoz, hogy vajon milyen könnyű, energiaszegény, de mégis ünnepi vacsora kerüljön az asztalra szenteste. A menüt igyekeztem úgy összeállítani, hogy ne legyen teljesen hétköznapi, de beleférjen a diétába. Az adagok 4 személyre vonatkoznak, amit elkészíthetsz az egész családnak! Biztosan sikert aratsz majd vele!
Gombakrémleves erdei gombából
Hozzávalók: 5 dl víz, 5 dl tej, 2 ek. étkezési keményítő, 10 dkg szárított erdei gomba, só, bio ételízesítő
A gombát néhány órára a vízbe áztatom, ezután felteszem főni, hozzáöntöm a tejet és ízesítem sóval és bio ételízesítővel. Ha a gomba megpuhult, botmixerrel összetöröm az egészet és az étkezési keményítővel besűrítem. Pirított zsemlekockával tálalom!
Csirkerolád fűszeres párolt zöldséggel
Hozzávalók: 8 nagyobb szelet csirkemell, 10 dkg zsírszegény sajt, só, bors, zsálya
A körethez: 1 kg zöldség vegyesen, só, kakukkfű
A húst megmosom, leszárítom és kicsit kilapítom. Sózom, borsozom, és hagyom kicsit állni. A sajtot lereszelem, a zsályaleveleket apróra vágom. A húsokat kiterítem, elosztom rajta a reszelt sajtot és a zsályát. Szorosan feltekerem, és egy kivajazott sütőtálba teszem, szorosan egymás mellé. Alufóliával letakarva, 180 fokon 30 percig sütöm, ezután leveszem a fóliát és kicsit hagyom pirulni.
A zöldségeket egy másik tepsibe teszem, megszórom sóval és kakukkfűvel, lefedve 200 fokon 20-25 percig párolom.
Tipp: A köretben lehet cukkini, padlizsán, paradicsom, hagyma, kaliforniai paprika, karfiol, brokkoli.
Lime-os joghurtdesszert
Hozzávalók: 1 nagy doboz natúr joghurt, 2 dl zsírszegény tejszín, édesítőszer ízlés szerint, 2 lime héja és leve, 1 zacskó zselatinfix
A joghurtot kikeverem a tejszínnel és az édesítővel. Hozzáadom még a lime-ok reszelt héját és levét, és hozzákeverem a zselatinfixet. Ezután 4 desszertes tálba elosztom, díszítem a lime-al és néhány óráig hagyom pihenni a hűtőben.
Tipp: Fagyasztott bogyós gyümölcsökből készíthetünk mellé öntetet is, természetesen édesítőszerrel!
Mi növelheti a mellrák kialakulásának kockázatát?
2017. december 07. - Budaörsmed
Magyarországon évente körülbelül 7500 nő szembesül ezzel a diagnózissal.
Egy nemzetközi kutatás eredményeként kiderült, hogy azoknál a nőknél, akiknél a mellrák halmozódott a családban, és bizonyos génmutációt hordoztak, a fogamzásgátlók szedése egyharmadával növelte azt a kockázatot, amelyet önmagában a génelváltozás jelentett. A legnagyobb rizikó azokat a nőket fenyegette, akik 30 éves koruk előtt kezdtek el tablettát szedni vagy 1975 előtt szedték azt, akkor ugyanis még más hatóanyagot tartalmaztak a fogamzásgátlók. Ugyanakkor az is kiderült, hogy ugyanilyen génmutációval rendelkezőknél a tabletta csökkentette a petefészekrák esélyét. Vagyis akinek a felmenői közt több mellrákos is volt, kérjen szakorvosi tanácsot a fogamzásgátlásról!
Más kutatások azt bizonyították, hogy szoros összefüggés van az életmód és a mellrák kialakulása között. Felfedezésük szerint a mellrák kialakulásának kb. 40%-a lenne elkerülhető kevesebb alkoholfogyasztással, rendszeres testmozgással és egészséges étkezéssel. Napi 30 perc testmozgás, és napi legfeljebb egy pohár bor fogyasztása lenne ideális. A kockázat a már kialakult tumor esetén is nagyobb a túlsúlyos nőknél, hiszen náluk 50%-kal nagyobb valószínűséggel válik végzetessé a mellrák.
A mellrák az összes női daganatok közel 13 %-át teszi ki, így komolyan kell vennünk a megelőzés lehetőségeit. – hangsúlyozza dr. Demjén László, szülész-nőgyógyász. – A mellrák önmagában nem halálos kór, csak akkor válhat azzá, ha áttéteket képez a szervezet más részein, bekerül a nyirokcsomókba, a tüdőbe vagy egyéb szervekbe. Ha bejut a véráramba vagy a csontokba, akkor valóban akár végzetes is lehet. Az áttétképződés azt jelenti, hogy terjed a daganat, és ha eléri a nyirokcsomókat, ellenőrizhetetlenné, fékezhetetlenné válhat. A korai felismerés a legjobb mód a terjedés megelőzésére.
megváltozik a mell alakja,
csomót tapintunk,
befelé fordulnak, vagy a szoptatáson kívül szivárognak a mellbimbók,
narancshéjszerű behúzódásokat tapasztalunk,
idegtest érzésünk van.
Ha problémája van, ne féljen szakorvoshoz fordulni!
Szakszerűen a bőrrákról
A bőrrák egyre gyakoribb betegség. Előfordulásának drasztikus növekedése egyértelműen összefüggésben van a környezeti tényezőkkel, a Nap ultraibolya sugárzásának erősödésével, a környezeti ártalmak fokozódásával.
Nagy ellentmondás húzódik aközött, hogy sokan éppen az egészségesség szimbólumának tartják az állandó barnaságot, holott groteszk módon ezzel – a túlzott napozással és szoláriumozással – éppen a súlyos betegségek kialakulásának nőhet a kockázata.
Kit veszélyeztet a bőrrák?
Bőrrák gyakorlatilag bárkinél kialakulhat. Egyes fajtájánál ugyan megfigyelhető például életkor szerinti gyakoriságváltozás, de jellemzően mindenki veszélyeztetett – különösen azok, akik munkájuk révén – vagy önszántukból – sokat tartózkodnak a napon vagy túlzásba viszik a szoláriumozást. Bőrrák férfiaknál és nőknél egyaránt kialakulhat. A bőrrák egyes válfajai jóindulatúak, ám több, rendkívül gyorsan terjedő, s az időbeli felismerés és kezelés nélkül rendkívül hamar halálhoz vezető bőrrák is létezik, ezek közül a leggyakoribb a melanoma.
Fontos az, hogy odafigyeljük a figyelmeztető jelekre, különösképpen az anyajegyekre, és azoknak esetleges változásaira. Rossz jel az is, ha bőrünkön olyan növedék alakul ki, ami fokozatosan, vagy hirtelen növekedésnek indul, felszínén többször leváló pörk képződik, és az elváltozás kisebesedik. A tünetek észlelésekor feltétlenül és halogatás nélkül bőrgyógyászhoz kell fordulni. Az orvos az esetek többségében ugyan jóindulatú elváltozást fog diagnosztizálni, de nem szabad kockáztatni: ha a betegség mégis rosszindulatú, az rendkívül hamar átterjed más szervekre, s beavatkozás nélkül a folyamat visszafordíthatatlanná, kontrollálhatatlanná válik.
A kötőszöveti eredetű elváltozások csoportjába tartoznak az elsősorban nyakon hónaljakban, lágyékhajlatokban, emlők alatt észlelhető nyeles bőrszínű, puha tapintatú növedékek (fibroma). A bőrben kialakulhatnak néhány milliméter nagyságú bőrszínű, vagy barnásvörös színű igen tömött csomók is. Ezek elsősorban a végtagokon szimmetrikusan helyezkednek el, sokszor viszkethetnek. A jóindulatú kötőszöveti eredetű daganatok csoportjába tartoznak még a sérülést, sebészeti beavatkozást követően kialakult hegek is.
Amennyiben bármilyen bőrelváltozást vél felfedezni testén, ne habozzon – keressen fel egy szakorvost!
egészség egészségügy bőrrák
Újragondolt karácsonyi menü - Töltött káposzta
2017. december 01. - Budaörsmed
Néhány hét és itt a karácsony, nagyon sokan tervezgetik már, hogy milyen menüvel rukkoljanak elő a családtagoknak, rokonoknak.
Talán sokan szívesen vennék az alábbi újragondolt karácsonyi menüt, amelynek összeállításakor az egészség és a megfelelő táplálkozás volt a fő szempont, és amelyben Mihály Tekla dietetikus volt segítségünkre.
1 kg vágott savanyú káposzta és 8-10 darab káposztalevél
240 dkg darált sertéshús vagy darált pulyka felsőcomb
1-1,5 dl 12%-os tejföl
A savanyú káposztát aszerint, hogy milyen savanyúan szeretjük, kimossuk. A szálakat át is vághatjuk, hogy ne legyenek túl hosszúak. Egy mély lábasban a megtisztított, felaprított hagymával összekeverjük. A tetején szép sorban elrendezzük a tölteléket, és annyi vizet (5-6 dl) adunk hozzá, amennyi ellepi. Felforraljuk, majd az edénybe félig letakarva egyenletes tűzön kb. 50 perc alatt puhára főzzük. Időnként az edényt néhányszor megrázzuk, nehogy a káposzta letapadjon. Keverni nem lehet, mert akkor a töltelék összetörik. Az elfőző levet folyamatosan pótoljuk. Amikor a káposzta fő, az olajból és a lisztből vékony, zsemleszínű rántást készítünk. Az apró káposztát a rántással besűrítjük, néhány percig főzzük, a tölteléket visszahelyezzük.
egészség karácsony recept
A gyümölcs-, zöldségnap (egynapos méregtelenítés) kevés előkészületet igényel, bárki bármikor nekifoghat. Mit kell tudni a méregtelenítő hatású zöldségekről és gyümölcsökről?
Egy napig fogyassz méregtelenítő hatású zöldségeket és gyümölcsöket! Mivel az egynapos méregtelenítés sokkal kevésbé terheli meg a szervezetet, mint az elhúzódó böjt, a szervezet megkapja a létfenntartásához szükséges anyagokat, mi jóllakhatunk, az emésztõrendszer működése pedig lelassul, mivel elegendõ, hogy teljes kapacitása törtrészét vesse latba. Ezáltal megpihenhet és regenerálódhat.
Az elfogyasztott gyümölcs vagy zöldség enyhe hashajtó hatása valósággal kiseprűzi a szervezetben felszaporodott mérgeket, kihajtja a vizet a szövetekből, és megnöveli a sejtek oxigénellátását. Heti egyszeri zöldség- vagy gyümölcsnap ugyanolyan tisztító hatású, mint a szigorú böjt. A gyümölcs- és zöldségkúrák egyetlen megkötése, hogy csak vizet szabad inni!Tea vagy kávé semmiképpen ne szerepeljen az aznapi menüben, mert ez elronthatja a kúra jótékony hatását.
Kerüljük a citrusféléket, valamint a banánt és az avokádót, mivel keményítõtartalmuk túl magas. Ehelyett a következõkbõl válogassunk:
Alma: Magas rostanyag- és galakturonsav-tartalma miatt kiválóan alkalmas méregtelenítéshez.
Sárgarépa: Elõsegíti az emésztést, tisztítja a bőrt és javítja a látást.
Cékla: Kiváló méregtelenítő hatású, átmossa a májat és a vesét. Javítja a vér összetételét, emellett enyhít a menstruációs panaszokon.
Káposzta: Megtisztítja a bélnyálkahártyát, fokozza a bélgáztermelést, mivel lebontja a bélben rothadó anyagokat.
Zeller: Kihajtja a szövetekben felhalmozódott salakanyagokat.
Sok migrénes érzékenyen reagál az időjárás változásaira és bizonyos időjárási körülményekre. Sokan állítják magukról, hogy a légnyomás változásai vagy a szél váltja ki náluk a panaszokat!
Azoknak, akiknek gyakran fáj a fejük, azért is érdemes figyelni az időjárás-előrejelzés (különösen a légnyomásváltozásra vonatkozó adatokat), hogy megtudhassák, mekkora fejfájás-kockázattal kell számolniuk, és időben megtehessék a szükséges megelőző intézkedéseket.
Nagyon sok ember érzékeny az időjárás változásaira, esetükben igen gyakori panasz a fejfájás. A hőmérséklet hirtelen változásai (meleg és hideg légtömegek gyors cserélődése) jelentik a biológiailag kritikus fázist. A szervezetünk ugyanis a hőmérséklet-, a légnyomás- és a páratartalom változásaihoz csak lassan képes alkalmazkodni.
Az időjárásfüggő fejfájás hátterében valószínűleg az agyat ellátó vérerek szabályozási mechanizmusának problémája áll. Amennyiben az érfalak izomzata nem tud alkalmazkodni és feszült állapotban marad, kialakul a fejfájás. Azok a migrénes betegek, akiknél a migrénes roham kiváltója az időjárás változása, ilyen alkalmakkor, akár többnapos ágynyugalomra is kényszerülhetnek.
Segíthet az akupresszúrás pontok hüvelyk-, mutató- vagy középső ujjal történő enyhe nyomása vagy körkörös masszírozása. Akupresszúrás pontok találhatók a halántékon, a nyakszirtcsont alatt a haj vonalánál, és a homlokon. Fontos, hogy egy percnél tovább ne nyomja a pontokat! Nyugodt körülmények között, ellazult állapotban végezze az akupresszúrát, és csak addig, amíg kellemesnek érzi.
Migrénes páciensek esetében a korai reakció kulcsfontosságú, mivel hatékony fájdalomcsillapítás csak akkor érhető el, ha a roham kezdetén és az előírásnak megfelelően veszik be a gyógyszert. Amennyiben más szerek nem váltak be, illetve nagyon erős a migrénes roham, akkor triptán hatóanyagú gyógyszer (ezek különböző gyógyszerformákban kaphatók a gyógyszertárakban) alkalmazható. Mivel a triptán igen erős szer, nem alkalmazhatják terhes nők, szoptató anyukák, ischaemiás szívbetegségben szenvedők, továbbá nem szedhető máj- és vesefunkció-zavarok, kezeletlen magas vérnyomás és Raynaud-szindróma fennállása esetén, sem agyvérzés után.
Az időjárás-változás okozta fejfájás kockázatának csökkentése érdekében az időjárással szembeni egyéni alkalmazkodóképességet kell javítani. Ennek érdekében ajánlott sokat tartózkodni a friss levegőn. A kitartást fejlesztő sportok, mint például a gyaloglás, kerékpározás, hosszútávfutás fejlesztik az alkalmazkodóképességet. A váltózuhany is edzi az ereket, így azok „megtanulnak” gyorsan reagálni a hőmérséklet változásaira. Ha a migrén előjeleit észleli, minden erős inger kerülendő, ennél fogva ilyenkor a szaunázás is tilos! Hideg időben pedig viseljen sapkát!
időjárás egészség hideg fejfájás
Komoly fájdalmakat okozhat a helytelen testtartás
2017. november 27. - Budaörsmed
Amikor valaki görnyedten tartja magát, akkor a teste a normálistól eltérő pózba kerül. Ez sajnos nem marad megtorlatlanul, hiszen a test minden apró izma más-más feladattal és teherbírással rendelkezik. Az izomzat egy pontosan összehangolt rendszer, így ha egy részén valamilyen zavar áll be, úgy az kihat a környező területekre is. Éppen ezért tartásbeli hiba esetén, míg egyes izmokra, izomcsoportokra a kelleténél kevesebb terhelés jut, addig más részek kénytelenek lesznek plusz terhet vállalni, ami egy idő után megbosszulja magát. Ez azért is fontos, mert a probléma az idő múlásával csak rosszabbodik, mivel az izomzaton kívül az ízületeknél, porckorongoknál, csigolyáknál is gond keletkezhet.
A tartáshibákból fakadó fájdalom egy idő után állandósulhat, megnehezítve az illető mindennapjait, így a mielőbbi kezelés kulcsfontosságú. Egy alapos szakorvosi vizsgálattal megállapítható, milyen elváltozások keletkeztek eddig a hanyag tartásból kifolyólag, majd a további, súlyosabb problémák elkerülése céljából ezeket kezelni szükséges.
Aktív fájdalomcsillapítással gyors és hatékony eredmény érhető el, melynek alapja egy speciális injekciós kezelés, ami a szervezetben kialakult, fájdalmat okozó gyulladást csillapítja. Az esetleges további kezelés minden esetben egyéni elbírálást igényel. Ez alapján kiegészítő terápiaként szóba jöhet a guna terápia, akupunktúra, lökéshullám terápia, kinezio tape, illetve kopásos megbetegedés esetén a hialuronsavas injekció. Fontos tudni, hogy hosszútávon a probléma kiküszöbölése a hát-és a hasizomzat megerősítésével érhető el, hiszen annak hiányában a megfelelő testtartás nem kivitelezhető folyamatosan. Éppen ezért a fájdalom megszüntetésén túl gyógytornász segítségét is célszerű igénybe venni!
egészség egészségügy testtartás
2017. november 26. - Budaörsmed
Szokott érezni görcsös fájdalmat a jobb oldali bordája alatt? Gyakran fáj a háta, a jobb válla? Evés után gyakran rosszullét, hányinger gyötri? Rosszul alszik?
Amennyiben a fenti tüneteket észleli, keressen fel bennünket, hogy kideríthessük, mi okozza a problémát. Amennyiben műtéti beavatkozás szükséges, a gyors gyógyulást és a beavatkozás sikerét a több évtizedes szakmai múlttal rendelkező orvosaink garantálják.
Az epehólyag eltávolításának menete
Manapság az apró metszéseket igénylő laparoszkópos műtétet végzünk, hiszen ez gyorsabb gyógyulással jár. Az epehólyag-eltávolítása legtöbbször epekövesség, vagy epehólyag-gyulladás esetén válik szükségessé. A műtétet általában két, esetenként három orvos végzi.
A laparoszkópos műtét során először egy apró, egy centiméter körüli metszésen át egy kamerával felszerelt hosszú, keskeny hengeres csövet juttatnak a hasüregbe, amely lehetővé teszi a hasüregi szervek képi megjelenítését. Az orvosok a kamera által a hasüreg szerveiről szolgáltatott képet monitoron figyelik. Három másik kicsiny metszést ejtenek a hasfalon, ezeken át műtéti eszközöket juttatnak a hasüregbe.
Esetenként az epehólyag tartalmát egy eszköz segítségével leszívják, ez után már el lehet távolítani azt az egyik hasfali seben keresztül. A beteg 8 órával a műtét után általában sétál, és 3-5 nap múlva otthonába bocsátható.
Ne hagyja, hogy epéje álmatlan éjszakákat okozzon Önnek! Orvosaink szakszerű segítségével könnyedén túljut az epés kérdéseken!
egészség egészségügy sebészet egynapos sebészet epehólyag
2017. november 19. - Budaörsmed
Sokat hallhattunk már előnyös tulajdonságaikról, de vajon tudjuk pontosan, hogy mik is a probiotikumok? No és hogyan működnek a szervezetünkben?
A probiotikumok számos előnye ma már nem titok. De mik is ezek tulajdonképpen? A probiotikumok olyan organizmusok, mint a baktériumok vagy az élesztő, melyek közismerten javítják egészségi állapotunkat. Élelmiszerek és kiegészítők formájában egyaránt hozzájuk juthatunk. Az élő baktériumok- vagy élesztő alkalmazása elsőre furcsának tűnik. Végtére is ahhoz, hogy harcoljunk a baktériumok ellen, antibiotikumokat használunk. Testünknek azonban szüksége van ilyen természetes szervezetekre.
Emésztőrendszerünk több mint 500 különféle baktérium típusnak ad otthont. Segítenek abban, hogy a belek egészségesek maradjanak, hozzájárulnak a megfelelő emésztéshez, valamint javítják az immunrendszert.
A kutatók úgy gondolják,hogy az emésztési problémák többsége akkor áll elő, amikor megdől az egészséges baktériumok egyensúlya a belekben. Ez megtörténhet egy fertőzés után, de akkor is, ha antibiotikumokat szedünk. Emésztési problémák jönnek elő, ha a belek belső borítása sérül. A probiotikumok alkalmazása segíthet.
A probiotikumok ugyanis javítják a bélfunkciókat és fenntartják a belek belső borításának sértetlenségét. Ezek a barátságos organizmusok a hasmenést okozó baktériumok ellen is felveszik a harcot.
Probiotikumok és immunrendszer
Van rá bizonyíték, hogy a probiotikumok segítenek az erős immunrendszer fenntartásában. A nagyon jó higiéniai körülmények között élő társadalmakban megfigyelhető az autoimmun- és allergiás betegségek számának ugrásszerű növekedése. Ennek oka az lehet, hogy az immunrendszer nincs megfelelően felkészülve a kórokozókra. A „barátságos baktériumokkal”, melyeket a probiotikumok tartalmaznak, a szervezet egészséges úton készülhet fel rájuk.
A probiotikumok számos esetben segítenek
Miközben a velük kapcsolatos lehetőségeket ma is tanulmányozzák, a probiotikumok számos specifikus betegségben segítséget nyújthatnak. A Yale egyetem kutatói 2011-ben adtak közre egy kutatást, mely kimutatta, hogy a probiotikumok az alábbi betegségek esetén a leghatékonyabbak:
Segítséget nyújtanak az olyan esetekben, mint a gyermekkori hasmenés; a colitis ulcerosa; a coliakia – mely a fertőzés és gyulladás egy formája a belekben és leggyakrabban gyerekeknél fordul elő.
A probiotikumok segítenek az antibiotikum-szedéssel összefüggő hasmenés és fertőző hasmenés megelőzésében; megelőzik a pouchitis-t, a belek gyulladását, mely közvetlenül bél-műtét után alakulhat ki; megelőzik és kezelik az ekcémát, mely a (tehén)tejallergiával függ össze; segítenek az immunrendszernek.
A Yale egyetem kutatói szerint a probiotikumok egyéb módokon is hasznosak lehetnek, noha ezekre nézve a bizonyítékok kevésbé meggyőzőek. Ide tartozik az irritábilis bél szindróma kezelése (IBS), a hüvelygyulladás kezelése; a C. difficile baktérium által okozott hasmenés- valamint a Crohn betegség kezelése.
Egyéb, kevésbé ismert esetekben is segíthetnek a probiotikumok, így például egy 2010-ben publikált tanulmány szerint csökkentik a gyermekkorban gyakori betegségek, így a fülgyulladás, torokgyulladás és megfázás kockázatát.
Milyen gond lehet a probiotikumokkal?
Legtöbb esetben a probiotikumok biztonságosak és kevés mellékhatást okoznak. Emberek ezrei és ezrei ettek korábban is nap, mint nap joghurtot, sajtokat és egyéb ételeket, melyek élő kultúrákat tartalmaznak.
Ugyanakkor a probiotikumok veszélyesek lehetnek azok számára, akiknek immunrendszere meggyengült vagy súlyos betegséggel küzdenek. Egy tanulmány szerint azok a súlyos hasnyálmirigy-gyulladásban szenvedők, akik probiotikumokat kaptak, nagyobb eséllyel haltak meg, mint akik nem fogyasztották őket.
Élelmiszerből vagy étrend-kiegészítőkből?
A probiotikumokat számos formában beszerezhetjük, beleértve a porokat, tablettákat, kapszulákat, valamint természetesen az olyan élelmiszereket, mint a joghurt és a tejtermékek. Hogy milyen formában alkalmazzuk őket, a szakemberek szerint mindegy, amíg elegendő organizmust tartalmaznak ahhoz, hogy azok növekedni kezdjenek a belekben. A hatékony dózis változó – 50 milliótól 1 billió élő sejtet is tartalmazhat egy adag.
A specifikus antibiotikumok ugyanakkor bizonyos betegségek esetében lehetnek hasznosak. A Lactobacillus reuteri és a Saccharomyces boulardii élesztő bizonyítottan hatékony a gyermekkori fertőző hasmenés esetén. De arra nincs bizonyíték, hogy a Lactobacillus acidophilus-nak, melyet számos kereskedelemben kapható joghurtban használnak, lennének előnyei a hasmenéssel szemben.
A probiotikumok tulajdonképpen az élelmiszer- és étrend-kiegészítő kategóriába tartoznak, ezért nem osztályozhatjuk őket úgy, mint vényköteles gyógyszereket.
A legtanácsosabb, ha olyan kiegészítőket használunk, melyeket jól ismert cégek készítenek, illetve kutatások során tesztelve is lettek. A megbízható termékek nevében benne kell hogy legyen a pontos probiotikum neve, amit tartalmaznak. Több terméken megtalálható információ a tudományos kutatásokkal kapcsolatban is, melyre az ajánlást alapozzák.
Merítsd le magad – jobban fogsz aludni
Míg korábban a szakemberek óva intettek minket attól, hogy erőteljes testmozgást végezzünk elalvás előtt, úgy tűnik, annak mégis szerepe van a minőségi pihenésben!
A testmozgás nagyon hasznos, ám érdemes átgondolnunk, mikor végezzük azt a nap folyamán. A korábbi vélekedés szerint azelőtt, hogy aludni térünk, előnytelen mozogni, hiszen csak felpörgetjük magunkat, ahelyett, hogy lenyugtatnánk szervezetünket.
„Úgy gondoljuk, ennek a tanulmánynak megvan az esélye rá, hogy fényt derítsen rá, vajon tényleg kerülni kellene-e az esti testmozgást.” – vélekedett Serge Band, a bázeli egyetem munkatársa, aki kollégáival igyekezett a dolognak utánajárni.
Brand és csapata mindezek alapján kiderítette, hogy azok a diákok, akik nagyobb megterhelésről számoltak be, gyorsabban elaludtak, kevesebbszer ébredtek fel éjjel és mélyebben is aludtak, mint akik kevésbé erőteljes mozgást végeztek.
"A nagyobb megterhelés jelentősebb fáradtsághoz vezetett, jobb hangulatot és kisebb mértékű éhséget okozott az éjszaka folyamán. Az értékek igazak voltak a reggeli órákra is." – áll a Sleep Medicine szaklapban.
Az eredmények egyben ellentmondanak egy közelmúltban végzett tanulmánynak, mely szerint azok az emberek, akik nem mozogtak este, ugyanolyan jól alszanak, mint akik végeztek valamilyen testmozgást.
Dr. Zee szerint a jelen tanulmánynak vannak bizonyos korlátai, melyek a szerzők számára ismertek – így például, hogy csupán fiatal, egészséges felnőtteket vizsgált, vagyis nem világos, vajon az eredmények az idősebb felnőttekkel kapcsolatban is azonosak lennének-e. „Ez egy különleges csoport – mondta a szakember. – Hiszen általában sem jellemző, hogy álmatlanságban szenvedne, míg ugyanez az idősebb felnőttekre már nem biztos, hogy igaz.”Másrészt, az eredmények változhatnának idővel, hiszen a tanulmány csak egyetlen éjszakát vett alapul.
sport alvás egészség testmozgás
alvás (1) bőrrák (1) egészség (10) egészségügy (4) egynapos sebészet (2) epehólyag (1) fejfájás (1) hideg (1) időjárás (1) karácsony (1) mellrák (1) recept (2) sebészet (2) sport (1) testmozgás (1) testtartás (1) Címkefelhő